cyanic-selkie/wikianc huggingface dataset:
Madhesi Janaadhikar Forum
Protestbevegelsen i 2007
Tilhengere av MJF angrep mange regjeringskontorer, brente busser osv, noe som førte til ei kortvarig generalstreik fra transportsektoren.
Protestene utvikla seg til en massebevegelse som stilte krav om endringer i den nye provisoriske grunnlova i Nepal, bl.a. for å sikre madhesi-befolkninga ei riktig representasjon ved det kommende valget på grunnlovsgivende forsamling ved å lage nye valgdistrikter bygd på nye og endra folketall, og for å få til en føderal statsstruktur med sjølstyre for Tarai.
I hvilken grad protestene faktisk var leda av MJF er ikke klart. Det er også kjent at i noen tilfeller gikk folk som hadde støtta det kongelige diktaturet i spissen for opptøyene (f.eks. i  ). Noen ledere av MJF sa at rojalister infiltrerte demonstrasjonene og starta vandalisme, og MJFs nære allierte, studentorganisasjonen Madhesi Student Front, sendte ut ei pressemelding som sa det samme.
10. serierunde i Tippeligaen 2008
10. serierunde i Tippeligaen 2008 startet onsdag 4. juni klokken 19:00 med Rosenborg mot Brann. Runden fortsatte torsdag 5. juni klokken 19:00 med Vålerenga mot HamKam. Runden fortsatte lørdag 7. juni klokken 16:00 med Strømsgodset mot Stabæk. Runden ble avsluttet søndag 8. juni med fire kamper klokken 16:00.
Madhesi Janaadhikar Forum
Væpnete angrep og drap på politifolk fra MJF-demonstrasjoner
Tidligere hadde de to væpna gruppene som begge kaller seg JTMM også gjennomført aksjoner i de samme distriktene.
De to JTMM-organisasjonene var i motsetning til MJF illegale, væpna organisasjoner. De var offisielt separatister, som krevde Tarais atskillelse fra Nepal som sjølstendig stat. De hadde erklært at de vil hindre at valget på grunnlovsgivende forsamling i Nepal blei gjennomført i Tarai. MJF derimot, krevde at valgkretsene til dette valget skulle endres. De to JTMM-organisasjonene stilte paroler om å drive pahade (innflyttere fra Nepals høyere distrikter) ut av Tarai.
Sjakkboksing
Sjakkboksing er en sport som kombinerer sjakk og boksing. Kampene består av opptil 11 runder som veksler mellom sjakk og boksing. Det begynner med et fire minutters sjakkparti, fulgt av to minutters runder med boksing. Man kan vinne på knockout, sjakkmatt eller ved at motstanderen taper på tid.
Madhesi Janaadhikar Forum
Væpnete angrep og drap på politifolk fra MJF-demonstrasjoner
Uansett disse politiske forskjellene oppfordra nå de to JTMM-gruppene til støtte til MJFs demonstrasjoner.
Wendi Deng
Wendi Deng  (forenklet kinesisk: 默多克·邓文迪, tradisjonell kinesisk: 默多克·鄧文迪, pinyin: Mòduōkè Dèng Wéndí [Murdoch Deng Wendi], opprinnelig Deng Wenge 邓文革; født 5. desember 1968 i Jinan i provinsen Shandong i Kina) er en kinesisk forretningskvinne og tredje hustru til News Corporations leder Rupert Murdoch. Han begjærte skilsmisse fra henne i 2013.
Madhesi Janaadhikar Forum
Væpnete angrep og drap på politifolk fra MJF-demonstrasjoner
Aktivister fra JTMM-gruppene deltok i MJFs demonstrasjoner, skøyt og drepte politifolk, angrep politistasjoner og tok våpen med utgangspunkt i demonstrasjonene. Det er ikke kjent om MJF har noen slags kontakt med en eller begge JTMM-grupper.
Wendi Deng
Liv og virke
Hun bodde i Xuzhou i Jiangsu som barn, og studerte deretter medisin i Guangzhou i provinsen Guangdong. I 1988 fikk hun et studieopphold i California og avbrøt medisinstudiene, og studerte økonomi der og ved Yale University. Hun arbeidet så ved Fox TV, og deretter ved Star TV i Hongkong, eid av News Corporation, der hun etterhvert fikk en ledelsesposisjon. Deng møtte Rupert Murdoch i Hongkong i 1997 da Deng var 29 år og Murdoch var 68, og de giftet seg to år etter.
Madhesi Janaadhikar Forum
Regjeringa går inn for forhandlinger
Voldsomhetene førte til portforbud. Regjeringa i Khatmandu reagerte også med å tilby MJF forhandlinger, noe som RJM-formann Upendra Yadav i første omgang svarte på ved å kreve en mer offisiell innbydelse, og så en skriftlig innbydelse (og kanskje også andre forhåndsbetingelser).
Sjakkboksing
Sporten er inspirert av den franske serietegneren Enki Bilals album Froid-Équateur.
Madhesi Janaadhikar Forum
Regjeringa går inn for forhandlinger
Prachanda og andre representanter for NKP(M) sa at krava fra Tarai var riktige, men hevda at kong Gyanendra og hinduiske ekstremister sto bak voldsomhetene. Dette blei også sagt av andre kommentatorer. Prachandra hevda at hensikten var å hindre valget på grunnlovsgivende forsamling. Han avviste forhandlinger med RJM, men sa at han likevel ikke gikk mot at regjeringa forhandla.
Også venstreaktivister som blir rekna for å stå nær NKP(M) la vekt på at demonstrantenes krav er rettferdige. For maoistene er demonstrasjonene et problem, fordi de reiser paroler som var sentrale i maoistopprøret fra 1996: Rettigheter for nasjonale minoriteter og reorganisering av den svært sentraliserte nepalske staten i føderale republikker med sjølstyre. Partiet stilte også krav om at dette skulle inn i overgangsgrunnlova, og ga opp krava først etter hard motstand fra statsminister G. P. Koirala. Men Prachanda har sagt at å få gjennom slike endringer er partiets høyeste prioritet i 2007.
Upendra Yadav avviste beskyldningene. Han sa at MJF er en tvers gjennom republikansk organisasjon som ikke har noen kontakt med kongen, og at MJF vil respektere et valg på ei grunnlovsgivende forsamling som også tar seg av madhesi-folkets interesser.
U. Yadav utpekte Sita Nandan Ray som MJFs representant til forhandlingene med regjeringa. Ray er en tidligere UML-politiker som i 1998 gikk over i partiet NKP (ML) og i en kort periode var minister som representant for dette partiet. I 2002 gikk han tilbake til UML igjen og kom inn i ledelsen. (Det er ikke kjent om han fortsatt er med i UML.)
I begynnelsen av februar fortsatte demonstrasjonene, og kontaktene mellom regjeringa og MJF hadde foreløpig ikke ført til noe resultat. Men etter en ny tale av G. P. Koirala, der statsministeren lovet å gi de 20 Tarai-distriktene 49% av mandatene i den grunnlovsgivende forsamlinga, erklærte U. Yadav på vegne av MJF 10 dagers stopp i demonstrasjonene.
Ny generalstreik. Gaur-massakren
Men forhandlingene mellom regjeringa og MJF kom aldri igang, fordi MJF stilte forhåndsbetingelser for å begynne som regjeringa ikke kunne godta. Dette førte til at MJF starta sine aksjoner igjen i mars.
Nå blei MJF kritisert for å streike uten grunn, og kommentatorer reiste spørsmålet om det egentlig lå andre motiver bak. Streikene møtte også betydelig motstand fra industriledere og handelsfolk, fagforeinger, bønder og politiske partier, særlig NKP(M), som nå hindra MJF i å gjennomføre i hvert fall et massemøte.
Det ser ut til at MJFs svar var å bli stadig voldsommere. Utover i mars blei motstanden likevel så stor at MJF erklærte at streika var avlyst. Men organisasjonen fortsatte sin blokade av grensa mot India, som skapte stadig større problemer for oljeforsyninga til Kathmandu og den lokale eksporten. Voldsomme angrep på offentlige kontorer, politiske motstandere og pressefolk fortsatte også.
21. mars hadde både MJF og NKP(M) varsla konkurrerende massemøter i grensebyen Gaur rett sør for Kathmandu. Folk fra MJF reiv ned scenen NKP(M) hadde bygd. I kampene som fulgte, blei minst 28 tilhengere av maoistene drept og mange titalls såret. Ingen fra MJF blei drept, og antallet sårede skal ha vært 4 eller 5.
Observatører fra menneskerettighetsorganisasjoner som besøkte Gaur hevda at dette var et planlagt massemord, der mange av ofrene var jaga flere kilometer og grovt mishandla før de blei slått ihjel med stokker, kvinner var voldtatt osv. Det blei hevda at mordene var gjennomført av profesjonelle kriminelle, som var leid inn fra India.
MJF forsvarte seg med at maoistene angrep først, og krevde igjen at innenriksminister Sitaula skulle gå som den egentlige ansvarlige for massakren.
24. mars erklærte Nepal Madhesi Student's Front (NMSF) at den brøyt med MJF. NMSF sa at Upendra Yadav jobbet for kongehuset, utnytta hinduisme for å sabotere valga på en grunnlovsgivende forsamling, og hadde forspilt muligheten til å få gjennom Tarais krav ved å avvise å forhandle.
MJF registrert som parti
I april 2007 registrerte MJF seg som politisk parti, og erklærte at organisasjonen vil delta i valget til grunnlovsgivende forsamling som er varsla i løpet av året.
Kniksenfondet
Kniksenfondet, egentlig Roald «Kniksen» Jensens Minnefond, ble opprettet i 1987, og er oppkalt etter fotballspilleren Roald Jensen. Fondet har en kapital på én million kroner; den årlige avkastningen av fondet skal tilfalle lovende juniorspillere fra fotballklubben Brann eller Bergen til fotballrelaterte aktiviteter.
Svalbard kirke
Svalbards første kirke ble bygd i 1921, men ble brent ned under andre verdenskrig. Kirken inngår i Den norske kirkes organisasjon, men er som Norges eneste kirke administrativt og budsjettmessig underlagt Justisdepartementet.
Forvaltningen av Svalbard kirke ble overtatt av Statens bygge- og eiendomsdirektorat (i dag Statsbygg) i 1977. Etter ombygningen i 2004 ble kirka tilknyttet fjernvarmenettet i Longyearbyen. Den ligger sentralt i Longyearbyen.
Svalbard prestegjeld inngår i Tromsø domprosti, som tilhører Nord-Hålogaland bispedømme. Det er tre ansatte: sokneprest, kateket og husholdsbestyrer. Virksomheten i regi av Den norske kirke finansieres over Svalbard-budsjettet. Soknepresten er ansvarlig for å forvalte den delen av budsjettet som går til kirkens virksomhet.
Biskopen i Nord-Hålogaland har tilsyn med kirkens virksomhet. Tilsetting av de kirkelig ansatte skjer ved Nord-Hålogaland bispedømmeråd, som også har arbeidsgiveransvaret. Siden norsk lov ikke gjelder på Svalbard, gjelder heller ikke kirkeloven. Det er ikke menighetsråd på Svalbard, men det er valgt et kirkeråd som er et slags husstyre for kirken og et samrådingsorgan for soknepresten. Soknepresten er tillagt hele den kirkelige ledelse på Svalbard.
Göteborgs Stad Kortedala
Göteborgs Stad Kortedala er et av Göteborgs 21 stadsdelsnämndsområder. Til området hører bydelene (primærområdene) Gamlestaden, Utby, Södra Kortedala og Norra Kortedala. I Kortedala bor 26 668 innbyggere på 1 367 hektar (2004).
Geografi
Kortedala ble bygd opp på 1950-tallet i Göteborgs nordøstre utmarker, der det tidligere bare fantes bondegårder, og feiret 50-årsjubileum i 2003. Nå har Kortedala blandet bebyggelse, men mest flerboligshus. Kortedala nås med sporveislinjene 6, 7 og 11. Linje 6 er skiltet Kortedala og kjører til endeholdeplassen Aprilgatan. Linje 7 og 11 fortsetter til Bergsjön. De fleste gatene har navn etter tidsregningsuttrykk, for eksempel Tidsräkningsgatan, Kalendervägen og Halvsekelsgatan. Bydelen har fire lokala torg, nordfra regnet heter de Årstidstorget, Citytorget, Kortedala torg og Kalendertorget. Innen Kortedala finnes to kirker som tilhører Svenska kyrkan ved navn Allhelgonakyrkan och Vårfrukyrkan, samt Kortedalakyrkan, som er tilsluttet til Svenska Missionskyrkan. Politiet i nordøstre Göteborg har sin hovedstasjon ved Kortedala torg, utover det finnes også brannstasjon, vanntårn og Isdala ishall i bydelen.
Historie
Bydelen som ble bygget i årene 1953 til 1956 har sin tilsvarende bydel i Vällingby i Stockholm. Disse to ble ikke kalt forsteder da de ble bygget, men satellittstäder i en tid da satellitter som Sputnik snurret rundt jorden på samme måte som satellitbyer vokste fram på jomfruelig mark utenfor den gamle bykjernen. 1950-tallsnostalgien har vel fått sitt største gjennomslag i Kortedala museum, som ligger på Adventsvägen i Kortedala. Göteborgs sterke mann Göran Johansson (sosialdemokratisk ordfører i kommunestyret i Göteborg) har med rette sitt hjem i Kortedala, da bydelen er et resultat av et folkhemsprosjekt der den gode byen skulle skapes og være av et helt annet slag enn de forsteder som vokste fram i Sverige under miljonprogrammet decenniet etter. Kortedala ble besøkt av delegasjoner fra hele verden da den ble bygget, da man ble fascinert over at det gikk å skape gode boliger med bad, fullt utrustede kjøkken, stuer med parkettgolv og så videre for vanlige folk. Enda 50 år etter Kortedalas tilblivelse har bydelen holdt seg intakt til sin karakter i arkitektonisk henseende, men Kortedalas befolkning derimot har skiftet karakter, fra en bydel med tallrike barnefamilier via pensjonistområde til at det i dag er en mer skiftende befolkningsstruktur i Kortedala. Leilighetenes størrelse på i hovedsak cirka 50–60 kvadratmeter med to rom og kjøkken gjør at befolkningen har minket fra på det meste cirka 25 000 innbyggere til knapt 15 000 i bbegynnelsen av 2000-tallet. Svensker bor ikke lenger like trangt som tidligere.
Skoler
Skolene heter Talldungeskolan, Utmarksskolan (seks til ni år), Förstamajgatans förskola (tidigare Lövåsskolan), Assaredsskolan, Kortedala gymnasium (også om det ikke lenger drives noen gymnasieundervisning i tradisjonell mening, numera Vingagymnasiet, individuella programmet) og Ramsdalsskolan.
Assaredsskolan er en grunnskole som omfatter årskursene en til ni. Noe som skiller skolen fra mengden er dens spesielle karakter som bygger på Monroe-modellen (se lenke nedenfor), med sitt utspring i blant annet Brooklyn, USA. Skolen har dessuten et eget amerikansk fotballag, ved navn Assareds Blue Titans. Skolens nåværende rektor heter Kicki Roiha.
Cherie Lunghi
Cherie Lunghi (født 4. april 1952 i Nottingham, Storbritannia) er en britisk skuespillerinne som har opptrådt i filmer, på TV og teater.
Elisabeth av Herford
Elisabeth av Herford (født 26. desember 1618 i Heidelberg, død 11. februar 1680 eller 8. oktober 1680) var den eldste datter av kurfyrst Fredrik V av Pfalz og hans gemalinne Elisabeth.
Cherie Lunghi
Hun er nok mest kjent for sin rolle som den fiktive karakteren Guinevere i filmen Excalibur fra 1981, filmen The Mission fra 1986 og som Bestyrerinnen Gabriella Benson i 1990-årenes TV-serie Bestyrerinnen og for hovedrollen i en serie annonser og reklame-kampanjer for Kenco kaffe.
Elisabeth av Herford
Elisabeth ble oppdratt av sin bestemor, kurfystinne Juliane, prinsesse av Oranien, og etter 1627 av sin mor i Haag. Hun valgte tidlig å vie sitt liv til vitenskapen og filosofien, og var i kontakt med Anna von Schürmann, før hun ble elev av René Descartes, som hun brevvekslet med til hans død.
Etter i lengre tid å ha bodd ved hoffet til sin fetter, kurfyrst Fredrik Wilhelm av Brandenburg, og deretter i Kassel, ble hun 1661 valgt til koadjutor til riksabbediet Herford, og 1667 ble hun abbeddisse.
Cherie Lunghi
Lunghi forlot The Royal Shakespeare Company for å forfølge sin karriere innen film. Mest sannsynligvis er hennes mest kjente rolle på film med karakteren Guinevere i 1981 med filmen Excalibur.
Elisabeth av Herford
Ettersom hun vendte seg stadig mer i en svermerisk-mystisk retning, mottok hun i 1670 Labadistene, senere også kvekerne i Herford. Dette førte til misnøye blant den lutherske befolkningen i området.
Rafik Djebbour
Rafik Djebbour (født 8. mars 1984 i Grenoble) er en algirsk profesjonell fotballspiller som spiller for den franske fotballklubben AEK Athen. Han spiller spiss, og er også en del av. Enyeama har spilt for flere andre klubber i sin karriere, blant annet Auxerre og Panionios.
Cherie Lunghi
Hun er mamma til den kjente britiske skuespillerinnen Nathalie Lunghi som stammer fra hennes forhold med regissør og filmprodusent Roland Joffé som hun møtte da hun spilte inn filmen The Mission på 1980-tallet.
Mark Rowland
Mark Rowland (født 7. mars 1963 i Watersfield i West Sussex i England) er en britisk tidligere friidrettsutøver (3000 meter hinder), som vant en særdeles overraskende bronsemedalje i OL 1988 i Seoul på tiden 8.07,96, etter Julius Kariuki (vinner) og Peter Koech.
To år senere ble han slått i spurten av italienske Francesco Panetta i EM i Split, hvor han endte som nummer to.
Saint Vincent
Saint Vincent er den største øya (389 km²) i den karibiske øystaten Saint Vincent og Grenadinene.
Opprinnelig var øya kjent som Hairoun, “De velsignedes land“, blant karibierne. Øya var bebodd av jegere og samlere som var kommet fra Mellom-Amerika og som utnyttet både havets og øyas rike ressurser. Denne gruppe ble avløst av arawakene fra det sydamerikanske kontinent, som hadde mer avanserte teknikker til for eksempel å dyrke jorda, og de levde ganske fredelig på øya en periode. De kunne imidlertid ikke holde stand da en ny og mer krigersk karibisk stamme gjorde sitt inntog. Denne gruppen var i stand til effektivt å holde inntrengere vekk, også europeerne, som nå hadde nådd fram til Karibia. Derfor ble Saint Vincent inntatt av europeere langt senere enn andre øyer i området.
Det ble England som først gjorde krav på øya i 1627, men i mange år holdt karibierne stand. En gruppe afrikanerne som hadde overlevd da et slaveskip sank, var de første ikke-indianere som bosatte seg og etterhvert blandet seg med resten av befolkningen.
Befolkningen foraktet engelskmennene mer enn andre europeere, så en gruppe franskmenn fikk lov til å bosette seg i begynnelsen av 1700-tallet. Dermed ble øya gjenstand for stridigheter mellom de to europeiske landene, noe som endte med at Storbritannia fikk kontrollen i 1783. I årene som fulgte var det imidlertid fortsatt stridigheter, og Frankrike besatte øya midlertidig noen få år. Øya forble imidlertid en britisk koloni, til den i 1979 fikk selvstendighet som en del av Saint Vincent og Grenadinene.
Lycinae
Lycinae er en underfamilie av biller blant rødvingene.
Utseende
Lycinae er biller med rødlige dekkvinger, som gjerne brede, utvidet bak. De har velutviklede flygevinger under dekkvingene. Antennene er 11-leddete, ganske lange og ofte sagtannet.
Arbeids- og inkluderingsdepartementet
Arbeids- og inkluderingsdepartementet (AID), tidligere Arbeids- og sosialdepartementet, er et norsk departement med ansvar for arbeidsmarkedet, arbeidsmiljø, folketrygd og sosialpolitikk.
Marte Mjøs Persen er statsråd i Arbeids- og inkluderingsdepartementet i Jonas Gahr Støres regjering fra 7. mars 2022.
Organisasjon
ASD er organisert i seks avdelinger samt Presse- og kommunikasjonsseksjonen og Departementsrådens stab.
Historie
Departementet har sine røtter tilbake til 1885:
Juan Carlos I av Spania
Juan Carlos I, eller Juan Carlos Alfonso Víctor María de Borbón y Borbón-Dos Sicilias, norsk form Johan Karl I, (født 5. januar 1938 i Roma i Italia) var Spanias regjerende konge fra 1975 til han i 2014 abdiserte til fordel for sin sønn. Han beholdt ved abdikasjonen tittelen konge og tiltaleformen majestet.
Den 2. juni 2014 gjorde kong Juan Carlos det kjent at han ønsket å abdisere. I henhold til grunnlovens paragraf 57, 5 må suksesjon ved abdikasjon ordnes ved lov vedtatt av parlamentet og med ikrafttredelse ved offentliggjøring. Etter at loven ble vedtatt i begge kamre, sanksjonerte Juan Carlos 18. juni 2014 loven om sin egen abdikasjon. Sønnen Felipe overtok tronen torsdag 19. juni 2014.
Bakgrunn
Kong Juan Carlos I ble født i eksil. Han er eldste sønn av Juan, greve av Barcelona, og barnebarn av kong Alfonso XIII, Spanias siste konge før avskaffelsen av monarkiet i 1931 og innføring av Den andre republikk.
Tronfølger
Ved utnevnelsen til tronfølger erklærte Juan Carlos sin lojalitet til det fascistiske regjeringspartiet Movimiento Nacional. Under Francos styre hadde han en rekke representative oppgaver og fungerte også som statsoverhode i kortere perioder. Etterhvert hadde han også samtaler med opposisjonen med tanke på framtidige reformer, men Franco avviste at Juan Carlos på noen måte var illojal mot hans visjoner for landet.
Konge og demokratisering
Franco døde 20. november 1975 og Juan Carlos ble konge og statssjef. Den 22. november avla kongen ed og sverget å forsvare Movimiento Nacionals prinsipper. Samtidig la han vekt på at han ville arbeide for å bygge bro over splittelsen borgerkrigen hadde skapt og for sosial forsoning. De første månedene av Juan Carlos' regjeringstid fant lite endring sted. Sammen med sine rådgivere gikk han imidlertid i gang med å planlegge reformer.
Muligheten for kursendring oppsto i juli 1976, da den Franco-tro statsministeren Carlos Arias Navarro gikk av. Kong Juan Carlos utnevnte den reformvennlige og pragmatiske Adolfo Suárez til statsminister, også han fra El Movimiento Nacional. Med kongens støtte ble en liberaliserings- og demokratiseringsprosess satt i gang. Kong Juan Carlos bidro i prosessen med både offentlig og privat støtte og arbeidet for å få landets militære til å støtte demokratiseringen. Frie valg ble avholdt i 1977 og året etter fikk Spania en ny, demokratisk grunnlov som gjorde landet til et konstitusjonelt monarki. Kongen sanksjonerte grunnloven 27. desember 1978.
I lys av demokratiseringsprosessen frasa kongens far seg i 1977 sin arverett til Spanias trone. Overgangen til demokrati var likevel ikke sikret. Spania opplevde økende politisk vold særlig fra baskiske separatister og Franco-tro motstandere av demokratiseringsprosessen, de siste støtte av en rekke personer som alle hadde beholdt sine viktige posisjoner og som ønsket seg tilbake til tidligere tiders tilstand. En avdeling av Sivilgarden under ledelse av Antonio Tejero forsøkte 23. januar 1981 å gjøre statskupp. Kong Juan Carlos grep inn og kuppet ble raskt slått ned. Som øverstkommanderende for landets væpnede styrker fordømte kongen kuppforsøket og ga ordre om at de væpnede styrker skulle holde seg i ro. Etter å ha forsikret seg om støtte fra militære sjefer, holdt kongen en fjernsynstale der han stilte seg bak demokratiet og ga kuppmakerne ordre om å overgi seg.
Tittel
I henhold til grunnloven er monarkens tittel «konge av Spania». Grunnloven tillater at også andre titler tilknyttet Spanias krone kan benyttes. Historisk har Spanias konger ført tittelen «katolske majesteter», samt en lang rekke titler for land og områder spanske monarker har regjert eller gjort krav på: Konge av Castilla, León, Aragón, De to sicilier, Jerusalem, Navarra, Granada,Toledo, Valencia, Galicia, Mallorca, Menorca, Sevilla, Sardinia, Córdoba, Corsica, Murcia, Jaén, Algarve, Algeciras, Gibraltar, Kanariøyene, Øst- og Vestindia, øyer og fastland i verdenshavet, erkehertug av Østerrike, hertug av Burgund, Brabant og Milano, greve av Habsburg, Flandern, Tyrol og Barcelona, herre av Bizkaia og Molina. Denne lengre tittelen gikk ut av bruk på 1800-tallet.
Abdikasjon
Juan Carlos' avgang kom etter skandaler som gjorde at han i løpet av få år tapte den politiske kapital han hadde opparbeidet i mellom 1975 og 1981. I 2011 ble kongens svigersønn Iñaki Urdangarin anklaget blant annet for korrupsjon av offentlige midler, noe han senere også ble dømt for. I 2012, midt under finanskrisen, ble det kjent at kong Juan Carlos hadde vært på elefantjakt i Botswana med sin elskerinne, Corinna Larsen. Kongens popularitet sankt dramatisk.
Den 2. juni 2014 gjorde han det kjent at han ønsket å abdisere. I henhold til grunnlovens paragraf 57, 5 må suksesjon ved abdikasjon ordnes ved organisk lov vedtatt av parlamentet og med ikrafttredelse ved offentliggjøring i Boletín Oficial del Estado. Deputertkongressen ga støtte til en lov som godkjenner abdikasjonen i en avstemning 11. juni 2014. Loven fikk støtte fra Partido Popular (PP) og Partido Socialista Obrero Español (PSOE). 299 deputerte (87,7 %) stemte for, mens 19 stemte mot (5,6 %) og 23 avholdt seg fra å stemme (6,7 %). Senatet vedtok 17. juni 2014 lovforslaget med 233 stemmer for, fem mot og 20 avholdende. Den 18. juni 2014 sanksjonerte kong Juan Carlos loven om sin egen abdikasjon.
I forbindelse med abdikasjonen og Felipes overtakelse av tronen oppsto det debatt om statsformen. En meningsmåling utført for avisen El País viste at 62 % ønsket folkeavstemning om statsformen. Samtidig ga 49 % uttrykk for støtte til monarki, mens 36 % ønsket republikk. En annen meningsmåling, utført for avisen El Mundo, viste at 55,7 % støttet monarkiet. Støtten til monarkiet var størst blant PPs velgere, der 80,3 % ville beholde statsformen. Også et flertall av PSOEs velgere, 52,7 %, støttet monarkiet. 76,4 % av de spurte ga uttrykk for at kongen hadde fattet en riktig beslutning ved å abdisere. 65 % ga samtidig uttrykk for at de hadde et positivt inntrykk av kong Juan Carlos, opp fra 41,3 % i januar 2014.
Spanias regjering vedtok 13. juni 2014 at Juan Carlos har tittelen konge og tiltaleformen majestet også etter abdikasjonen.
I 2019 fratok kong Felipe sin far apanasjen og frasa seg all arv fra farens fond i skatteparadiser. I 2020 forlot Juan Carlos Spania og gikk i frivillig eksil i De forente arabiske emirater. Han var da under etterforskning av spanske og sveitsiske myndigheter for sin utenlandsformue.
Ekteskap og barn
Kong Juan Carlos giftet seg med den greske prinsessen Sofia i 1962. De har tre barn:
Utmerkelser
Kong Juan Carlos var ordensherre for de spanske ordener, blant annet den spanske utgaven av Ordenen det gylne skinn, Karl IIIs orden og Maria Luisa-ordenen.
Juan Carlos ble i 1982 tildelt storkors med kjede av St. Olavs Orden. Han ble i 1979 ridder av den svenske Serafimerordenen og i 1980 ridder av den danske Elefantordenen. Han ble i 1982 tildelt Karlsprisen. I 1988 ble han ridder av den britiske Hosebåndsordenen. I 2001 mottok han Den hvite ørns orden fra Polens president.
Damen med hermelinen
Damen med hermelinen også kalt Damen med røyskatten (italiensk: Dama con l'ermellino) er et maleri av Leonardo da Vinci, fra omkring 1489–1490. Kvinnen på bildet er identifisert som Cecilia Gallerani, og ble sannsynligvis malt på et tidspunkt hun var elskerinnen til Ludovico Sforza, hertugen av Milano samtidig som Leonardo var i tjeneste hos hertugen.
Maleriet er et av bare fire kvinneportretter malt av Leonardo, de andre er Mona Lisa, Ginevra de' Benci og La Belle Ferronière. Det er utstilt i Czartoryski Museum, Kraków, Polen og det anføres i museumsguiden at det er det første virkelige moderne portrettet. Da det ble stilt ut i The Museum of Fine Arts, Houston, ble det beskrevet som «signaliserer et gjennombrudd innen kunsten for det psykologiske portrettet».
Subjekt og symbolisme
Det lille portrettet som vanligvis kalles Damen med hermelinen ble malt med olje på tre av Leonardo da Vinci. På den tiden det ble malt var bruken av oljemaling relativt nytt i Italia, da det først ble introdusert på 1470-tallet. Leonardo var en av kunstnerne som tok i bruk det nye middelet og var dyktig på å utnytte dets kvaliteter. Modellen er blitt identifisert med nokså stor sikkerhet til å være Cecilia Gallerani som var elskerinnen til Leonardos oppdragsgiver, Lodovico Sforza, kjent som Lodovico il Moro.
Da portrettet ble malt var Cecilia omtrent seksten år gammel. Hennes familie var stor og var verken rik eller adelig. Faren hennes tjente en tid ved hertugens hoff. Cecilia var kjent for sin skjønnhet, akademiske evner, og poesi. I en alder av ti år ble hun forlovet med en ung adelmann av huset Visconti, men ekteskapet ble det ikke noe av. Cecilia ble elskerinnen til hertugen og fikk en sønn med ham, men han valgte å gifte seg med en mer adelig jente, Beatrice d'Este.
Maleriet er i halvfigur, der kroppen til den unge kvinnen er vendt trekvart mot hennes høyre side, men hennes ansikt er vendt til venstre for henne. Blikket hennes er verken rettet rett fram, eller mot den som ser på, men mot en "tredje person" utenfor bildets ramme. I sine armer holder Cecilia et lite hvitt dyr som er beskrevet i maleriets tittel som en «hermelin», men som bedre kan beskrives som en fritte (ilder). Cecilias kjole er forholdsvis enkel, noe som avslører at hun ikke er en adelskvinne. Håroppsetning hennes, kjent som en coazone, holder håret hennes glatt inntil hodet med to hårbånd bundet til hver side av ansiktet og en lang flette bak. Håret hennes blir holdt på plass av en florlett slør med en vevd bord av gullvevde tråder, et svart bånd og et futteral over fletten.
San Lorenzo (Ahuachapán)
San Lorenzo er en by og kommune i departementet Ahuachapán i El Salvador i Mellom-Amerika. Byen ble rammet av et jordskjelv 20. desember 2006.
Damen med hermelinen
Subjekt og symbolisme
Det er flere tolkninger av betydningen av hermelinen i portrettet. Hermelinen, en røyskatt i sin vinterdrakt, var et tradisjonelt symbol for reinhet fordi det ble trodd at en hermelin heller ville dø enn å søle til sin hvite drakt: Leonard moret seg selv ved å sette sammen et bestiarium i alderdommeren; i det skrev han "MODERASJON «Hermelinen viser en moderasjon ved aldri å spise mer enn en gang pr. dag, og den ville heller la seg fange av jegere enn å søke tilflukt i en skitten hule, for ikke å skitne til sin reinhet»;" og han repeterer det i en annen notis, «Moderasjon begrenser alle laster. Hermelinen foretrekker å dø enn å skitne seg.» Hermeliner ble holdt som kjæledyr hos aristokratiet og dens hvite pels ble brukt på kantene til den aristokratiske bekledningen. For Ludovico il Moro hadde hermelinen også en personlig betydning i det han ble medlem av Hermelinsordenen i 1488 og brukte den som et personlig emblem. Forbindelsene mellom hermelinen og Cecilia kan referere til hennes reinhet og status som elskerinne. Alternativt, kan hermelinen være et ordspill på navnet hennes fordi det greske ordet for hermelin er galay. Dette ville stemme med Leonardos plassering av en einebusk bak figuren i hans portrett av Ginevra de' Benci med referanse til hennes navn. Gitt at Gallerani fødte en sønn erkjent av Lodovico i mai 1491, og forbindelsen mellom røyskatter og graviditet i den italiensk renessanse kulturen, er det også mulig at dyret symboliserer Cecilias graviditet. I tillegg, har det blitt spekulert i at dyret i malerier synes ikke å være en hermelin, men en hvit ilder, en favorittfarge i middelalderen ettersom det var lettere å se et hvitt dyr i en tjukk undervegetasjon.
Som i mange av Leonardos malerier, består komposisjonen av en pyramidespiral og modellen er fanget i bevegelsen når hun beveger seg til venstre, noe som reflekterer Leonardos livslange opptatthet med dynamikken i bevegelser. Trekvart portrettet i profil var en av hans nyvinninger. Il Moros hoffpoet, Bernardo Bellincioni, var den første som foreslo at Cecilia sitter som om hun lytter til noen som snakker som ikke er synlig på bildet.
Verket viser spesielt Leonardos ekspertise i å male den menneskelige formen. Den utstrakte hånden til Cecilia var malt med mange detaljer. Leonardo maler hver enkelt kontur av hver fingernegl, hver rynke rundt hennes knoker, og til og med utbuling av senen i hennes bøyde finger.
Bevaring
Maleriet er malt med olje på en tynn treplate av valnøtt, omtrent 4 til 5 mm tykt som var grunnet med et lag hvit gesso og et lag brunaktig undermaling. Platen er i god forfatning bortsett fra et område oppe på venstre side av bildet. Størrelsen har aldri blitt endret, noe som en smal umalt stripe rundt alle fire sidene av maleriet beviser. Bakgrunnen har blitt overmalt med et tynt lag ikke avpasset svartmaling, sannsynligvis mellom 1830 og 1870, da det skadede hjørnet ble restauret. Det har blitt antydet at det var Eugène Delacroix som malte bakgrunnen. Den tidligere fargen på bakgrunnen er en blålig grå.
Røntgen og mikroskopisk analyse har avslørt et prikkete omriss tegnet med trekull på den grunnede overflaten, en teknikk Leonardo lærte i studioet til Verrocchio. Røntgen har også avslører at Leonardo hadde planlagt å omgi figuren med en bue eller et vindu, men skiftet mening.
Overflaten på maleriet avslører at bortsett fra det svarte i bakgrunnen, og noe slitasje på grunn av reingjøring, er maleriet nesten helt fra mesterens hånd. Det har vært noe retusjering av modellens trekk med rødt, og kanten av sløret med okerfarge. Noen forskere tror at det også har vært gjort noe retusjering seinere med hånd. Leonardos fingeravtrykk har blitt funnet på overflaten av malingen noe som indikerer at han brukte fingrene til å blande de delikate penselstrøkene. Kwiatkowski fant ut at Leonardo brukte sin venstre hånd til å male pelsen til hermelinen.
Herkomst
I boken fra 1877 om Leonardo blir det sagt at stedet hvor Cecilias portrett befinner seg er ukjent, men eierne fra det 18. århundre er nevnt: "Det er sagt at i det siste århundre har det originale portrettet av den nydelige Cecilia vært markien Boursane av Milan eie. Men hvor er det nå?". Kanskje kjøpte Adam Czartoryski maleriet fra dem. Nå er maleriet i gamlebyen i Warszawa og vises i det kongelige slott.
Jakob Borgen
Jakob Haaland Borgen (født 1995) er en norsk skuespiller som hadde hovedrollen som Linus i TV-seriene Linus i Svingen og Jul i Svingen.
Biografi
Han har vært statist i Yohan – Barnevandrer. Borgen startet på dramalinjen på Hartvig Nissens skole høsten 2011 og var aktiv i Nissenrevyen. Han gikk på musikklinjen på Langhaugen videregående skole i Bergen og var aktiv i revyen der.
Jakob Borgen er sønn av skuespiller Agnete Haaland og journalist Erling Borgen.
Bandeirantes (Paraná)
Bandeirantes er en kommune i delstaten Paraná i sørregionen av Brasil.
Berit Boman
Berit Anne Boman (født 1969) er en norsk TV-produsent, musiker, programleder og skuespiller. Hun har vært redaktør i Mastiff TV og produsent i Rubicon TV. Hun har arbeidet både foran og bak kamera i på TV og vært vokalist for bandet DDR.
Biografi
Boman er født i Durban i Sør-Afrika, men flyttet sammen med familien til Drammen mens hun var liten. Hennes far var sjømannsprest.
Hun er utdannet innen musikk og har studert dette faget ved Østlandets Musikkonservatorium (1993–1994), Universitetet i Oslo (1991–1992) og Bergen lærerhøgskole (1989–1990).
Hun har hatt en rekke forskjellige jobber innen mediebransjen. Dette inkluderer programleder for serien LYST på TVNorge, reporter for Atle Antonsen og Johan Golden i humorprogrammet En Lun Aften, samt programleder i Metropol Live og Quart spesial i samme kanal. Hun har også medvirket i barneprogrammet Virre Virre Vapp på TV 2, der hun også skrev musikk og tekst til barneplaten ved sammen navn. I 2008 var hun paneldeltaker i det satiriske Sladder på TVNorge. Hun var også med i radioprogrammet Hværsaagod Takkskalduha med Espen Thoresen. I 1999 hadde hun stillingen som konkurransedirektør for første sesong av realityserien Robinsonekspedisjonen som ble produsert av Strix Televisjon og sendt på TV 3.
Hun har også medvirket i filmen Amatørene fra 2001 samt dramaserien Asylet på NRK. Etter noen år i TV gikk hun gradvis mer og mer over til produksjonsbransjen. Blant annet har hun vært redaktør i produksjonsselskapet Mastiff TV (2011–2013) og Rubicon TV (2013–2018).
Hun har også hatt et kortere engasjement som informasjonsrådgiver for Venstre (2012).
Boman var vokalist i bandet DDR fra 1998 til 2017.
Privatliv
Hun ble i 2006 gift med journalist Svein Tore Bergestuen. Ekteskapet ble oppløst i 2011.
Tacuba
Tacuba er en kommune i departementet Ahuachapán i El Salvador i Mellom-Amerika.
Commodore VIC-20
VIC-20 var en 8-bit hjemmedatamaskin som ble produsert av den amerikanske produsenten Commodore Business Machines. Datamaskinen hadde en MOS 6502-prosessor og 5 kb minne, og hadde fysisk form lignende de senere Commodore 64- og C16-modellene. VIC-20 ble lansert i juni 1980, 3 år etter PET-modellen, som var Commodore sin første hjemmedatamaskin.
Navnet VIC kommer fra grafikbrikken i datamaskinen, MOS Technology VIC. Denne brikken inneholdt også en innebygd lydkrets. I motsetning til det som var vanlig på hjemmedatamaskiner, står ikke tallet 20 for mengden kilobyte i RAM, noe som ellers var vanlig på den tiden, men ble lagt til fordi bare VIC ble sett på som et for uvennlig for en hjemmedatamaskin fra et markedsføringsperspektiv.
Prossesoren som var brukt er i prinsippet den samme som var brukt i etterfølgeren Commodore 64.
Gitta Jønsson
Gitta Lovise Jønsson (født Hagerup, 5. oktober 1869 i Tromsøysund, død 6. mars 1950 i Oslo) var en norsk politiker og kvinnesaksforkjemper. Hun var eldste datter av ishavsskipper og polarforsker Johan Hagerup (1846–1924). Gitta Jønsson regnes som en av arbeiderbevegelsens viktigste pionerer i Nord-Norge.
Hun kom til Oslo i 1890-årene og ble her kjent med arbeiderbevegelsen. Hun giftet seg med den svenskfødte salmakeren Anders Jönsson, og de flyttet til Tromsø i 1903. Gitta Jønsson ble snart en sentral skikkelse i byens arbeiderbevegelse. Hun stiftet Tromsø Arbeiderkvinneforening, og var medlem av Tromsø formannskap i periodene 1913–1925 og 1929–1930.
Hun var vararepresentant til Stortinget i perioden 1934–1945, og møtte på tinget en kort periode i 1938. Hun var aktivt medlem av avholdsorganisasjonen IOGT, og startet en sosialistisk søndagsskole. På slutten sitt liv var hun særdeles aktiv i Internasjonal kvinneliga for fred og frihet.
Turín
Turín er en kommune i departementet Ahuachapán i El Salvador i Mellom-Amerika.
Duke of York Island
Duke of York Island er en fjellendt øy i Antarktis, beliggende i den søndre delen av Robertsonbukta på nordkysten av Victoria Land. Den er isfri og om lag fire kilometer lang i nord-sør-retning. Øyas høyeste punkt ligger 555 moh.
Venezuela under Sommer-OL 1996
Venezuela under Sommer-OL 1996. Trettini sportsutøvere, trettifire menn og fem kvinner fra Venezuela deltok i tolv sporter under Sommer-OL 1996 i Atlanta. De vant ikke noen medaljer. Svømmeren Francisco Sánchez var Venezuelas flaggbærer under åpningsseremonien.
Duke of York Island
Den ble oppdaget og kartlagt under Southern Cross-ekspedisjonen i 1899 og kalt opp etter Hertugen av York, den senere George V.
Barbosa Ferraz
Barbosa Ferraz er en kommune i delstaten Paraná i sørregionen av Brasil.
Comedy Harmonists
Comedy Harmonists var til å begynne med svært populære. Gruppa reiste på turnéer over hele Europa (utenom Tyskland), også i Norge. Turnéene inkluderte et langt opphold i Russland. Senere dro den på lange turnéer i USA, Sør-Amerika og ikke minst Australia der den fikk et stort publikum.
Comedy Harmonists nådde på mange områder opp til det samme kunstneriske nivået som forgjengeren, men har i ettertid ikke fått den samme oppmerksomheten. Gruppa ble oppløst i 1941.
Eva Logar
Eva Logar (født 8. mars 1991) er en slovensk skihopper som representerer SD Zabrdje.
Hun debuterte internasjonalt med 30.-plass (av 39 deltakere) i et FIS-renn (sommer) i Bischofshofen 13. august 2003. I kontinentalcupen er hennes beste plassering 4.-plass, som hun har oppnådd tre ganger, første gang i Rovaniemi 8. desember 2009. Sammenlagt i kontinentalcupen ble hun nummer 18 i sesongen 2006-07.
Logar har deltatt i junior-VM i 2006, 2007, 2008, 2009 og 2010, med 7.-plass i Kranj i 2006 som beste resultat. I det første senior-VM for kvinner i Liberec i 2009 ble hun nummer 27 (av 36 deltakere).
Under VM på ski 2011 i Holmenkollen kom hun på fjerdeplass i normalbakke, bak Daniela Iraschko, Elena Runggaldier og Coline Mattel.
Økernsenteret
Økernsenteret er et kjøpesenter på Økern i bydel Bjerke i Oslo, og tilholdssted for bydelsadministrasjonen. Senteret ligger på sørsiden av Østre Aker vei halvannen kilometer sørøst for Sinsenkrysset.
Da senteret ble åpnet 2. juni 1969, var det med sine 18 etasjer Norges største forretnings- og kontorbygg og et av de høyeste byggene i Oslo. Det var et av de første kjøpesentra som ble bygget for å avlaste Oslo sentrum. Arkitekter var Håkon Mjelva og Per Norseng.
Økernsenteret hadde bank, postkontor, vinmonopol, og en rekke butikker. I høyblokken lå det kontorer og helse/velværetjenester. Senteret og høyblokk har stått tomt i flere år i påvente av riving.
Det er T-banestasjon tilknyttet senteret.
Asker-ulykken
Asker-ulykken var en flyulykke som hendte den 23. desember 1972 da Flight 239 fra Braathens SAFE på vei fra Ålesund lufthavn, Vigra til Oslo lufthavn, Fornebu styrtet ved Asker og 40 mennesker omkom. En overlevende dansk statsborger døde som følge av senskader i 1976, ifølge Dagbladets utgave 23. desember 1992. Ulykken var den verste flyulykken med et norsk flyselskap inntil Partnair-ulykken i 1989, og en av verste på norsk jord inntil Operafjell-ulykken i 1996. Ulykken ble også den første fatale styrten for flytypen Fokker F28 Fellowship. Den verste flyulykken i fastlandsnorge er flyulykken i Lavangen 11. oktober 1944, der 51 mennesker omkom.
Ulykken
Ulykkesårsaken er aldri helt klarlagt. Havarikommisjonen kunne konstatere at flyet fløy inn i skogen rundt fire nautiske mil ute av kurs i mørke og tåke under nedstigning for landing mot øst på Fornebus rullebane 06 (øst-nordøst), men de bakenforliggende årsaker til kursavviket kunne ikke fastlegges. Flyet styrtet i nærheten av vannet Asdøltjern, omkring 15 kilometer fra Fornebu.
Flyet fløy for lavt i forhold til innflyvningsruten og var i tillegg ute av kurs med ti nautiske mil sett ut fra ILS, enten på grunn av at mannskapet ønsket å ta en snarvei eller fordi ILS–systemet ikke fungerte slik det skulle. Da dette skjedde, hadde for øvrig besetningen private samtaler angående julen med områdekontrollen. Tåke og lavt skydekke kan også ha vært avgjørende faktorer.
Da redningsmannskapet ankom ulykkesstedet rundt kl 23.00 fant de bare syv overlevende, hvorav to døde kort tid etter. Flyet hadde 42 passasjerer og en besetning på 3. Av de totalt 45 personene som var om bord mistet 40 personer livet. I tillegg skal en person som overlevde selve ulykken, ha dødd i 1976 som følge av senskader. Det har i ettertid blitt reist et minnesmerke over flyulykken ved stien omtrent 250 meter nordøst for Myggheim.
Stridor
Stridor (fra stridere, ) er en høyfrekvent, hvesende lyd som oppstår ved obstruksjon eller sykdom i luftveiene. Som hovedregel er den mest merkbar på innpust. Stridor kan skyldes alt fra et fremmedlegeme eller en tumor i luftveiene, til akutte tilstander som epiglottitt. Stridor regnes som et potensielt alvorlig sykdomstegn, og man skal alltid forsøke å finne årsaken så hurtig som mulig.
Away We Go
Away We Go er en amerikansk dramakomedie fra 2009, regissert av Sam Mendes og skrevet av ekteparet Dave Eggers og Vendela Vida.
Filmen ble første gang vist i USA 5. juni 2009, og får sin norske premiere 2. oktober samme år.
Handling
Filmen handler om et par i tredveårene som venter sitt første barn. Når de skjønner at barnets besteforeldre flytter til Antwerpen i Nederland, innser de at de ikke har noen grunn lenger til å bo i den avsidesliggende byen. De legger derfor ut på en rundreise for å besøke slektninger og venner i USA og Canada i et forsøk på å finne det perfekte stedet for deres kommende barn å vokse opp. På veien lærer de gjennom andre par hva de bør og ikke bør gjøre når de blir foreldre.
August Leopold Crelle
August Leopold Crelle (født 11. mars 1780, død 6. oktober 1855) var en tysk ingeniør og matematiker. Han ble født i Eichwerder i nærheten av Wriezen i Tyskland, og han døde i Berlin. Han startet Journal für die reine und angewandte Mathematik (også kjent som Crelles Journal).
Einar Aaraas
Einar Aaraas (født 1943) er en norsk pressemann.
Han ble født i Oslo, men etter farens tidlige død flyttet han med moren til Skien, senere til Nøtterøy.
Han gikk realskolen og begynte i 1963 som journalist i Tønsbergs Blad. Han var også formann i Nøtterøy Unge Høyre.
Aaraas var stortingsjournalist for Aftenposten fra 1967 til 1970 og sekretær i Stortingets presselosje. Han var journalist, senere redaktør, ved Adresseavisens Oslo-kontor fra 1970 til 1992 og politisk redaktør i Drammens Tidende fra 1992 til 2005.
Han fikk Høyres Pressebyrås pris i 1982 for sin innsats for den konservative pressen. Han var formann i Den Konservative Presses Forening fra 1994 til 1998. Fra 1986 til 1996 var han norsk redaktør for tidsskriftet Nordisk kontakt, utgitt av Nordisk råd.
Han var nestleder i Den sentrale beredskapsnemnd for Regjeringens pressetjeneste i krig og oppnevnt av Statsministeren som sjef for Regjeringens krigspressesenter fra 1990 til 2000.
Som pensjonist har han flyttet tilbake til Nøtterøy. Han har hatt verv i Rotary og Norsk presseveteranlag.
Dyne
Dyne har flere betydninger på norsk:
Det Kongelige Bibliotek
Det Kongelige Bibliotek utgjør sammen med Statsbiblioteket i Århus Danmarks nasjonalbibliotek. Etter en sammenslåing av Københavns Universitetsbibliotek og Det Kongelige Bibliotek til én institusjon i 2005 er det offisielle navnet Det Kongelige Bibliotek, Nationalbibliotek og Københavns Universitetsbibliotek.
Biblioteket har røtter tilbake til Det Kongelige Bibliotek som ble grunnlagt av Frederik III i 1661–1663 og Universitetsbiblioteket som ble grunnlagt i 1482.
Samlingen utgjør per 2011 6,100,000 bøker og tidsskrifter, 18,300,000 trykk og fotografier, 7,400,000 pamfletter, brosjyrer osv. og 1,200,000 annet materiale, totalt 33,000,000.
Biblioteket har hovedsete på Slotsholmen i København hvor Den Sorte Diamant utgjør bibliotekets fasade mot vannet.
Mia Kirshner
Mia Kirshner (født 25. januar 1975) er en canadisk skuespiller kjent både fra film og TV, kanskje mest kjent fra rollen som «Jenny Schecter» i TV-serien The L Word.
I 1993 hadde hun en rolle i Deny Arcands film Love and Human Remains, som hun ble nominert til en Genie-pris for «beste kvinnelige birolle» for. Hun vant senere en kritikerpris på filmfestivalen i Cannes for sin opptreden i Atom Egoyans Exotica.
I 2006 hadde hun en av hovedrollene i Brian De Palmas film The Black Dahlia sammen med Josh Hartnett, Aaron Eckhart, Scarlett Johansson og Hilary Swank. Kirshner har rollen som den unge skuespilleren Elizabeth Short som ble drept i 1947.
Kirshners hadde rollen som «Jenny Schecter» i TV-serien The L Word.
Fred. E. Reymert
'''Fred. E. Reymert' (eg. Johan Fredrik Ekholm Reymert'', født 1835 i Mandal, død 1925 samme sted) tilhørte Mandals storkjøpmenn i siste halvdel av 1800-tallet.
Touchmetoden
Touchmetoden er en metode for å skrive på maskin eller tastaturer, utviklet av rettsstenografen Frank Edgar McGurring, som underiviste i maskinskriving i Salt Lake City. Metoden baserer seg på at man finner de riktige tastene ved å bruke den taktile sansen, altså ved å kjenne hvor tastene er med fingrene fremfor å bruke synet. Skriving etter touch-metoden tar utgangspunkt i at man plasserer de åtte fingrene i en horisontal rekke midt på tastaturet, hjemmerekken eller ledetastene, og strekker fingrene etter de andre tastene ut fra denne. De fleste datatastaturer har en liten forhøyet prikk på F- og J-tasten, slik at maskinskriveren kan kjenne når fingrene hviler over riktig tast.
Fred. E. Reymert
Han vokste opp i Kjøbmandsgaarden (Mandal) i Øvrebyen. Gjennom nærmere 40 år drev han fra 1860 en av Mandals større forretninger i Reymertgården i Store Elvegate (ved Hestetroa). Han var også partsreder og var blant annet en av de større partshaverne i mandalsskuta "Præsident", som var en av landets største fullriggere. Han hadde også eierinteresser i Mandals Reperbane.